На основу члана 46. Закона о локалној самоуправи („Службени гласник РС“, број 129/2007). члана 57 .Статута општине Гаџин Хан („Службени лист Града Ниша“63/08,31/2011,46/2012 и 36/2013) и члана 3. одлуке о Општинском већу општине Гаџин Хан („Службени лист града Ниша, број 83/2008 и 79/2017),

Општинско веће општине Гаџин Хан на 84. седници одржаној дана 20.06.2018. годинегодине , донело је,

П Р А В И Л Н И К

О ИЗМЕНИ И ДОПУНИ ПРАВИЛНИКА

О УСЛОВИМА И НАЧИНУ КОРИШЋЕЊА СЛУЖБЕНИХ ТЕЛЕФОНА

Члан 1.

Овим Правилником врши се измена и допуна Правилника o условима и начину коришћења службених телефона број: 06-665/13-III од 01.11.2013. године.

Члан 2.

Члан 5. мења се и сада гласи:

Трошкове прибављања и коришћења службених мобилних телефона и картица са претплатничким бројем падају на терет материјалних трошкова општине.

Висину (лимит) за коришћење службених мобилних телефона и картица са претплатничким бројем или само картице са претплатничким бројем од стране лица из члана 4. став 1. и 2. Правилника (осим за председника општине) одређује посебном Одлуком председник општине Гаџин Хан на месечном нивоу.

**Висину (лимит) за коришћење службеног мобилног телефона председнику општине одређује посебном Одлуком председник Скупштине општине Гаџин Хан.**

Лимит за коришћење службених мобилних телефона и картица са претплатничким бројем или само картице са претплатничким бројем, не обухвата трошкове претплате и ПДВ-а, као и трошкове паркирања службених возила.

**Услуга паркирања службеног возила може се обезбедити и платити путем СМС поруке корисника мобилног телефона а на основу посебног решења начелника Општинске управе општине Гаџин Хан**.

**Трошкови СМС порука у хуманитарне сврхе, сврхе гласања и других атипичних порука не урачунавају се у лимит за коришћење службених мобилних телефона и картица са претплатничким бројем или само картице са претплатничким бројем.**

Члан 3

Члан 3. мења се и сада гласи:

Висина трошкова коришћења службених мобилних телефона са картицом и претплатничким бројем, као и трошкова коришћења само картица са претплатничким бројем прати се месечно.

Сваки корисник службеног мобилног телефона и картице са претпатничким бројем или само картице са претплатничким бројем, у случају прекорачења износа лимита **дужан је да потпише изјаву којом се саглашава да му се од плате, накнаде или другог примања, одбије прекорачени износ, а у случају да нема примања, изврши уплату на рачун буџета општине у висини прекораченог износа.**

**Потписану изјаву из става 2. овог члана корисник мобилног телефона доставља обрачунској служби ради реализације исте.**

О прекораченом износу корисник службеног мобилног телефона се обавештава пре наплате рачуна.

У зависности од потребе, а у циљу реализације посебног важних послва или одласка на службени пут у иностранство уз сагласнот председника општине, кориснику службеног мобилног телефона могу се признати прекорачени трошкови (трошкови роминга и сл.).

Члан 4

Овај Правилник ступа на снагу осмог дана од дана објављивања на огласној табли општинске управе општине Гаџин Хан.

Број: 06-110-328/18-III

У Гаџином Хану, 20.04.2018.године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић